SL Uradni list Evropske unije C 203/8

SKLEP št. 234

z dne 6. aprila 2009

o sprožitvi postopka izdaje dovoljenja za iskanje in raziskovanje nafte in zemeljskega plina – podzemnih naravnih virov v skladu s členom 2(1)(3) Zakona o podzemnih naravnih virih – na območju 1-16 „Gradište“ v regijah Loveč, Gabrovo in Veliko Tarnovo ter o objavi razpisa za izdajo dovoljenja

2009/C 203/06

REPUBLIKA BOLGARIJA

SVET MINISTROV

V skladu s členi 5(2), 42(1)(1) in 44(3) Zakona o podzemnih naravnih virih in ob upoštevanju členov 4(2)(16) in oddelka 1(24a) Energetskega zakona, je

SVET MINISTROV SKLENIL:

1. sprožiti postopek izdaje dovoljenja za iskanje in raziskovanje surove nafte in zemeljskega plina na območju 1-16 „Gradište“ s površino 1 885,04 km2 in koordinatami 1 do 19 v skladu s Prilogo, ki izključuje območje „Kilifarevo“;

2. objaviti, da bo izdaja dovoljenj iz točke 1 potekala prek razpisa;

3. določiti veljavnost dovoljenja za iskanje in raziskovanje na pet let po datumu začetka veljavnosti pogodbe o iskanju in raziskovanju s pravico podaljšanja te veljavnosti v skladu s členom 31(3) Zakona o podzemnih naravnih virih;

4. postopek izbire kandidatov v skladu s točko 1 bo potekal 150. dan po datumu objave te odločbe v Uradnem listu Evropske unije v stavbi Ministrstva za gospodarstvo in energijo v ulici Triadica 8 v Sofiji;

5. rok za nakup razpisne dokumentacije se izteče ob 17.00 uri 120. dne po datumu objave tega sklepa v Uradnem listu Evropske unije;

6. rok za oddajo prijave udeležbe na razpisu se izteče ob 17.00 uri 130. dne po datumu objave tega sklepa v Uradnem listu Evropske unije;

7. rok za oddajo vlog se izteče ob 17.00 uri 144. dne po datumu objave tega sklepa v Uradnem listu Evropske unije;

8. postopek izbire se izvede brez prisotnosti vložnikov;

9. cena razpisne dokumentacije je določena na 500 BGN (500 bolgarskih levov). Razpisno dokumentacijo je v roku iz točke 5 mogoče kupiti v sobi št. 802 Ministrstva za gospodarstvo in energijo v ulici Triadica 8 v Sofiji;

10. udeleženci razpisa morajo izpolnjevati zahteve iz člena 23(1) Zakona o podzemnih naravnih virih;

11. vloge udeležencev razpisa se bodo ocenjevale glede na predlagane delovne programe, sredstva za zaščito okolja, sredstva za usposabljanje, bonuse ter njihove upravljalne in finančne sposobnosti;

12. varščina za sodelovanje na razpisu je določena na 10 000 BGN (10 000 bolgarskih levov) in jo je treba plačati pred rokom iz točke 6, na bančni račun Ministrstva za gospodarstvo in energijo, kot to določa razpisna dokumentacija;

13. v primeru zavrnitve vložnika pri razpisu se varščina vrne v 14 dneh po datumu obvestila o zavrnitvi;

14. varščina uspešnega vložnika se obdrži, varščine drugih vložnikov pa se vrnejo v 14 dneh po objavi sklepa Sveta ministrov o izdaji dovoljenja za iskanje in raziskovanje v Uradnem listu Republike Bolgarije;

15. prijave udeležbe na razpisu in predlogi vložnikov glede pogojev razpisa se predložijo Ministrstvu za gospodarstvo in energijo (ulica Triadica 8, Sofija) v skladu z zahtevami iz člena 46 Zakona o podzemnih naravnih virih;

16. vloge za razpis morajo izpolnjevati zahteve in pogoje iz razpisne dokumentacije;

17. razpis se izvede tudi, če sodeluje en sam vložnik;

18. Minister za gospodarstvo in energijo je pristojen, da: 18.1 pošlje besedilo tega sklepa za objavo v Uradnem listu Evropske unije in v Uradnem listu Republike Bolgarije ter na spletni strani Sveta ministrov; 18.2 da imenuje odbor, ki organizira in izvede postopek izbire kandidatov;

19. pritožbe zoper ta sklep se lahko vložijo na Vrhovno upravno sodišče v 14 dnevih po njeni objavi v Uradnem listu Evropske unije.

Ministrski Predsednik Sergei STANISHEV Generalni sekretar Sveta ministrov Vesselin DAKOV Verodostojna kopija Direktor vladnega urada Vesselin DAKOV